รู้สึกเจ็บหน้าอก หายใจไม่ออก ปวดหัว เหนื่อยง่าย เวลาเหนื่อยๆหัวใจจะเต้นแรง มันเกิดจากอะไรหรอคะ แล้วมันเสี่ยงเป็นโรคร้ายไหมคะ
สวัสดีค่ะ อาการเจ็บหน้าอก หายใจไม่สะดวก เหนื่อยง่าย ใจเต้นแรงนั้น อาจจะเกิดหลังการออกกำลังกายหรือออกแรงหนักๆ การมีปอดหรือหลอดลมติดเชื้อ หอบหืด ภาวะหัวใจขาดเลือดเฉียบพลัน ภาวะหัวใจวาย การมีสิ่งแปลกปลอมติดอยู่ในทางเดินหายใจ เช่น มีเมล็ดผลไม้หรือก้างปลา หรือสัมพันธ์กับอารมณ์เช่นเป็นปฏิกิริยาที่หลังมีเหตุการณ์ที่ทำให้ตื่ตกใจกะทันหัน หรือมีความวิตกกังวลหรือกลัวต่อเรื่องใดๆ เป็นต้นดังนั้นมีสาเหตุที่เป็นไปได้อยู่หลายกลุ่มโรคมากค่ะ หากมีอาการเหนื่อยมาก เจ็บแน่นอก ใจสั่น พักแล้วไม่ดีขึ้น ควรไปพบแพทย์เพื่อตรวจเพิ่มเติมเบื้องต้นควรพักการทำงานหนักๆไปก่อน อยู่ในที่อากาศถ่ายเทดี หากสูบบุหรี่อยู่ให้งด หยุดยาทุกชนิดที่ไม่จำเป็นหรือไม่ได้ใช้ภายใต้การดูแลของแพทย์